----

----

I Informacije

Komisija

----

Obrestna mera, ki jo Evropska centralna banka uporablja v svojih glavnih refinančnih operacijah (1):

2,59 % 1. maja 2006

Menjalni tečaji eura (2)

4. maja 2006

(2006/C 106/01)

1 euro= 

----

(1)  Stopnja, ki je bila uporabljena v zadnji operaciji, izvedeni pred navedenim dnevom. V primeru razpisa z variabilno obrestno stopnjo je obrestna stopnja mejna stopnja.

(2)

Vir: referenčni menjalni tečaj, ki ga objavlja ECB.

----

----

ENOTNA UPORABA KOMBINIRANE NOMENKLATURE (KN)

(Uvrščanje blaga)

(2006/C 106/02)

Pojasnjevalne opombe, sprejete v skladu s postopkom iz člena 10(1) Uredbe Sveta (EGS) št. 2658/87, z dne 23. julija 1987, o tarifni in statistični nomenklaturi ter skupni carinski tarifi (1)

Pojasnjevalne opombe kombinirane nomenklature Evropskih skupnosti (2) se spremenijo, kot sledi:

Na 338. strani:

Na 339. strani:

Tarifne podštevilke 8529 90 10 do 8529 90 88 KN s pripadajočim besedilom se zamenjajo z naslednjim:

Na 363. strani:

POGLAVJE 90

OPTIČNI, FOTOGRAFSKI, KINEMATOGRAFSKI, MERILNI, KONTROLNI, PRECIZNI, MEDICINSKI ALI KIRURŠKI INSTRUMENTI IN APARATI; NJIHOVI DELI IN PRIBOR

Vstavi se naslednje besedilo:

„Splošno

To poglavje vključuje le trinožne stative, ki so primerni izključno ali pretežno za aparate iz tega poglavja (glej pojasnjevalne opombe HS k temu poglavju, Splošna določila, III).

Trinožni stativi, ki se uporabljajo za kamere iz tega poglavja in tarifne številke 8525, se uvrščajo po materialu, iz katerega so izdelani.“

----

(1)UL L 256, 7.9.1987, str. 1. Uredba, kakor je bila nazadnje spremenjena z uredbo Sveta (ES) št. 486/2006 (UL L 88, 25.3.2006, str. 1).

(2)UL C 50, 28.2.2006, str. 1.

----

----

Povzetek podatkov, ki ga države članice predložijo o državni pomoči, dodeljeni na podlagi Uredbe Komisije (ES) št. 1595/2004 z dne 8. septembra 2004 o uporabi členov 87 in 88 Pogodbe ES za državne pomoči malim in srednje velikim podjetjem za proizvodnjo, predelavo in trženje ribiških proizvodov

(2006/C 106/03)

Povzetek podatkov, ki jih je treba vpisati: „Podpora za razvoj ekološkega ribogojstva“

Pojasnjevalne opombe: Shema državne pomoči je namenjena podpori za razvoj ekološkega ribogojstva, ki vključuje mala in srednja podjetja ter ribogojce posameznike (kakor je določeno v Prilogi I k Uredbi (ES) št. 70/2001). Načini gojenja rib, ki jih uporabljajo ribogojnice, morajo biti v skladu s pogoji, ki so določeni v Uredbi Sveta (EGS) št. 2092/91 in pravilih ekološkega kmetovanja, razglašenim z odlokom ministra za kmetijstvo Republike Litve z dne 29. aprila 2004, št. 3D-253 (Uradni list, 2004, št. 74–2561).

Pomoč bo plačana ribogojnicam:

ki niso zmanjšala skupne površine bazenov, v katerih je dovoljeno ekološko ribogojstvo, ki so jih imele v preteklem letu;

ki so pristojnim organom predložile vlogo in druge dokumente.

Pomoč bo dodeljena po izpolnitvi pogojev ter prejemu vlog in drugih dokumentov prosilcev. Izračun plačil in porazdelitev pomoči bodo opravile občine in nacionalna agencija za plačilni promet. Podjetja, ki so prejela pomoč nezakonito, ali subjekti, ki so prispevali k nezakonitem dodeljevanju pomoči, so zakonsko odgovorni v skladu z zakonodajo Republike Litve

Država članica: Republika Litva

Št. pomoči: XF 13/2005

Naziv sheme: „Podpora za razvoj ekološkega ribogojstva“

Pravna podlaga: 

Načrtovani letni izdatki po shemi: Skupni letni znesek dodeljenih proračunskih sredstev po tej shemi je 1,6 milijona LTL (okoli 463 392 EUR)

Največja intenzivnost pomoči: Višina državne pomoči ne presega raven (60 %) državnih subvencij in subvencij Skupnosti, ki so določene v Prilogi IV k Uredbi (ES) št. 2792/1999

Datum začetka izvajanja: Predvideni datum začetka veljavnosti odloka ministra za kmetijstvo Republike Litve o pravilih za dodeljevanje podpore za razvoj ekološkega ribogojstva v ribogojnicah v letu 2005 je konec junija 2005

Trajanje sheme: Shema se bo izvajala v obdobju 2005–2006

Dodatni (sekundarni) cilji pomoči: 

Pomoč se dodeli v skladu s členom 11 Uredbe (ES) št. 1595/2004

Upravičeni do državne pomoči morajo izpolnjevati zahteve iz točke 2 in 2(2) Priloge III k Uredbi (ES) št. 2792/1999. Upravičeni stroški so:

Zadevni gospodarski sektorji: Ribogojstvo (podsektor: ekološko ribogojstvo)

Naziv in naslov organa, ki dodeli pomoč: 

Spletni naslov: http://www.zum.lt

----

----

Obvestilo o veljavnih protidampinških ukrepih za uvoz nekaterih vrst magnezitne opeke s poreklom iz Ljudske republike Kitajske v Skupnost: sprememba imena družbe, za katero velja individualna stopnja protidampinške dajatve

(2006/C 106/04)

Za uvoz nekaterih vrst magnezitne opeke s poreklom iz Ljudske republike Kitajske se plačujejo dokončne protidampinške dajatve, uvedene z Uredbo Sveta (ES) št. 1659/2005 z dne 6. oktobra 2005 (1).

Yingkou Sanhua Refractory Material Co. Ltd, družba v Ljudski republiki Kitajski, ki za uvoz nekaterih vrst magnezitne opeke v Skupnost v skladu s prej omenjeno uredbo plačuje 8,1-odstotno stopnjo individualne protidampinške dajatve, je Komisijo 28. marca 2005 obvestila, da je svoje ime spremenila v Yingkou Wonjin Refractory Material Co. Ltd. Družba trdi, da sprememba imena ne vpliva na njeno pravico do individualne stopnje dajatve, ki jo je imela pod prejšnjim imenom Yingkou Sanhua Refractory Material Co. Ltd.

Komisija je preučila predložene informacije in ugotovila, da sprememba imena nikakor ne vpliva na ugotovitve Uredbe Sveta (ES) št. 1659/2005. Zato se sklicevanje na Yingkou Sanhua Refractory Material Co. Ltd, Gangdu Management Zone, Diashiqiao City, Liaoning Province, 115100, LRK v členu 1(2) Uredbe Sveta (ES) št. 1659/2005 glasi Yingkou Wonjin Refractory Material Co. Ltd., Gangdu Management Zone, Diashiqiao City, Liaoning Province, 115100, LRK.

Dodatna oznaka TARIC A633, prej dodeljena družbi Yingkou Sanhua Refractory Material Co. Ltd, se uporablja za Yingkou Wonjin Refractory Material Co. Ltd.

----

(1)UL L 267 z dne 12.10.2005, str. 1.

----

----

Nenasprotovanje priglašeni koncentraciji

(Št. primera COMP/M.4149 — Imperial Holdings/Lex Commercial/Lex Multipart)

(2006/C 106/05)

(Besedilo velja za EGP)

Dne 3. aprila 2006 je Komisija odločila, da ne bo nasprotovala navedeni priglašeni koncentraciji, in jo razglaša za združljivo s skupnim trgom. Ta odločba je sprejeta v skladu s členom 6(1)(b) Uredbe Sveta (ES) št. 139/2004. Celotno besedilo te odločbe je na razpolago le v angleščini in bo objavljeno potem, ko bo očiščeno morebitnih poslovnih skrivnosti. Dostopno bo:

----

----

Nenasprotovanje priglašeni koncentraciji

(Št. primera COMP/M.4171 — Bosch/Mann + Hummel/Arvinmeritor Purolator)

(2006/C 106/06)

(Besedilo velja za EGP)

Dne 30. marca 2006 je Komisija odločila, da ne bo nasprotovala navedeni priglašeni koncentraciji, in jo razglaša za združljivo s skupnim trgom. Ta odločba je sprejeta v skladu s členom 6(1)(b) Uredbe Sveta (ES) št. 139/2004. Celotno besedilo te odločbe je na razpolago le v angleščini in bo objavljeno potem, ko bo očiščeno morebitnih poslovnih skrivnosti. Dostopno bo:

----

III Obvestila

Komisija

----

F-Cayenne: Opravljanje storitev rednih zračnih prevozov

Obvestilo o javnem razpisu za zbiranje ponudb, ki ga je regija Gvajana (Francija) na podlagi člena 4(1)(d) Uredbe Sveta (EGS) št. 2408/92 objavila za prenos pooblastil javnih služb

Opravljanje rednih zračnih prevozov med letališčem Cayenne in letališči Maripasoula, Saül in Grand-Santi preko Saint-Laurent-du-Maroni

(2006/C 106/07)

1.   Uvod: V skladu z določbami člena 4(1)(a) Uredbe (EGS) št. 2408/92 z dne 23. julija 1992 o dostopu letalskih prevoznikov Skupnosti do letalskih prog znotraj Skupnosti se je Francija odločila, da uvede obveznosti javnih služb glede rednih zračnih prevozov, ki se opravljajo med letališčem Cayenne in letališči Maripasoula, Saül in Grand-Santi preko Saint-Laurent-du-Maroni. Standardi, ki se zahtevajo v okviru obveznosti javnih služb, so bili objavljeni v Uradnem listu Evropske unije C 83 z dne 5.4.2005.

V kolikor 1. decembra 2006 noben od letalskih prevoznikov še ne bo pričel ali nameraval pričeti z opravljanjem teh rednih zračnih prevozov v skladu z naloženimi obveznostmi javnih služb in ne da bi zahteval finančno nadomestilo, se je Francija odločila, da v okviru postopka, določenega v členu 4(1)(d) navedene uredbe, omeji dostop za to skupino letalskih prog na enega samega prevoznika in po javnem razpisu dodeli pravico do opravljanja teh prevozov od 1. januarja 2007.

2.   Naročnik: Région Guyane, Cité administrative régionale, route de Montabo, rond-point de Suzini, BP 7025, F-97307 Cayenne Cedex. Tél. (594) 27 11 93. Fax (594) 27 12 88.

3.   Predmet razpisa: Za naslednjo skupino letalskih prog od 1. januarja 2007 zagotoviti redne zračne prevoze v skladu z obveznostmi javnih služb, ki so bile objavljene v Uradnem listu Evropske unije C 83 z dne 5.4.2005:

Cayenne – Maripasoula;

Cayenne – Saül;

Cayenne – Grand-Santi via Saint-Laurent-du-Maroni.

4.   Glavne značilnosti letalske proge: 

5.   Glavne značilnosti pogodbe: Ena pogodba o prenosu pooblastil javnih služb, sklenjena med letalskim prevoznikom, regijo Gvajano in državo v skladu s členom 8 Odloka št. 2005-473 z dne 16. maja 2005 o pravilih za dodeljevanje finančnih nadomestil s strani države.

Pooblaščenec bo prejemal prihodke in regija Gvajana ter država mu bosta plačevali prispevek v višini razlike med dejanskimi stroški brez davkov (DDV, posebne takse za zračni promet) za opravljanje zračnih prevozov in komercialnimi prihodki brez davkov (DDV, posebne takse za zračni promet), ki jih je sam ustvaril, v okviru najvišjega nadomestila, za katerega se je dogovoril in kateremu so bile, če je to potrebno, odštete kazni iz člena 10-4 tega obvestila.

6.   Veljavnost pogodbe: Veljavnost pogodbe (pogodba o prenosu pooblastil javnih služb) je 3 leta od 1. januarja 2007.

7.   Udeležba na razpisu: Na razpisu lahko sodelujejo vsi letalski prevozniki z veljavno operativno licenco, ki jim jo je država članica izdala v skladu z Uredbo Sveta (EGS) št. 2407/92 z dne 23. julija 1992 o licenciranju letalskih prevoznikov.

8.   Postopek javnega razpisa in merila za izbor ponudb: Za ta javni razpis se upoštevajo določbe iz točk d), e), f), g), h) in i) člena 4(1) Uredbe (EGS) št. 2408/92, določbe člena L.1411-1 in sledečih členov splošnega kodeksa lokalnih oblasti o prenosu pooblastil javnih služb in o besedilih za njihovo izvajanje (zlasti Odlok št. 97-638 z dne 31. maja 1997 za izvajanje zakona št. 97-210 z dne 11. marca 1997 o krepitvi boja proti nezakonitemu delu) ter Odlok št. 2005-473 z dne 16. maja 2005 o pravilih za dodeljevanje finančnih nadomestil s strani države in trije ukrepi z dne 16. maja 2005, sprejeti za njegovo uporabo.

8-1.   Dokazila: Ponudniki morajo predložiti ponudbo, ki vsebuje naslednja dokazila:

pismo s ponudbo, ki ga je podpisal direktor ali njegov zastopnik in kateremu so priloženi spremni dokumenti, ki ga pooblaščajo kot podpisnika (v primeru združenja ime članov, ime pooblaščenega zastopnika, dokazila o pooblastilu zastopnika);

dopis, v katerem je predstavljeno podjetje, izpostavljene poklicne sposobnosti in finančne zmogljivosti ponudnika na področju zračnih prevozov, ter njegova morebitna priporočila v zvezi s to zadevo; ta dopis mora omogočati oceno sposobnosti ponudnika, da lahko zagotavlja stalno izpolnjevanje obveznosti javnih služb in enakost uporabnikov; ponudnik si lahko na lastno željo pomaga z vzorčnim obrazcem DC5, ki se uporablja za javna naročila;

celotni promet in promet od zadevnih storitev v zadnjih treh letih ali, na željo ponudnika, bilanco uspeha za zadnja tri poslovna leta; če ponudnik ne more predložiti navedenih podatkov, mora navesti razloge za to;

metodološko opombo o tem, kako namerava ponudnik izpolniti razpisno dokumentacijo, če bo lahko predložil ponudbo pri regiji Gvajani, pri čemer mora zlasti navesti:

določbe, sprejete za uskladitev z določbami členov L. 341-5 ter členov D. 341-5 in sledečih členov Delovnega zakonika o začasni napotitvi osebja za opravljanje storitev na nacionalnem ozemlju;

potrdila ali častne izjave iz člena 8 Odloka št. 97-638 z dne 31. maja 1997 in Odloka z dne 31. januarja 2003, sprejetega za namene uporabe člena 8 zgoraj navedenega odloka, ki potrjujejo, da ponudnik redno izpolnjuje vse davčne in socialne obveznosti, zlasti glede:

častno izjavo o neobsojenosti, vpisano v bilten št. 2, za kršitve iz členov L. 324-9, L. 324-10, L. 341-6, L. 125-1 in L. 125-3 Delovnega zakonika;

častno izjavo in/ali vsa ustrezna dokazila o upoštevanju obveznosti zaposlovanja invalidnih oseb iz člena L. 323-1 Delovnega zakonika;

izpisek K-a vpisa v poslovni register ali kakršenkoli enakovreden dokument;

v skladu s členom 7 Uredbe (EGS) št. 2407/92 z dne 23. julij 1992 dokazilo, izdano pred manj kot tremi meseci, o zavarovanju civilne odgovornosti v primeru nesreče, predvsem glede potnikov, prtljage, tovora, pošte in tretjih oseb, in zlasti v skladu s členom 4 Uredbe (ES) št. 785/2004 z dne 21. aprila 2004;

v primeru zaščitnega ukrepa ali kolektivnega postopka kopijo v ta namen izrečene(-ih) sodbe/sodb.

V primeru skupinskih ponudb, mora združenje ravnati solidarno in določiti skupnega pooblaščenega zastopnika. Vsa zgoraj navedena dokazila morajo biti predložena za vsako podjetje združenja. V tem primeru mora biti ponudbi priložen dogovor združenja, sklenjen med podjetji, ki sestavljajo združenje. Poleg tega mora biti jasno navedeno:

ime, vloga in, glede na usposobljenost, komplementarnost vsakega člana združenja v okviru projekta;

pod kakšnimi pogoji namerava združenje zagotoviti stalnost javne storitve in izvajanje storitve, zlasti glede organizacije.

8-2.   Podrobna pravila za preučevanje ponudb: Ponudbe bodo izbrane v skladu z naslednjimi merili iz pododstavka 3 člena L. 1411-1 splošnega kodeksa lokalnih oblasti:

zagotovila o strokovni usposobljenosti in finančni zmogljivosti ponudnikov;

zmožnost ponudnikov za zagotavljanje stalnosti javne storitve zračnih prevozov in enakosti uporabnikov v okviru te storitve;

upoštevanje obveznosti zaposlovanja invalidnih oseb iz člena L. 323-1 Delovnega zakonika.

9.   Merila za dodelitev pogodbe: Ponudniki, katerih ponudba bo sprejeta, bodo naknadno naprošeni, da svojo ponudbo predložijo v skladu s podrobnimi pravili, določenimi z zadevnim pravilnikom javnega razpisa, ki jim bo predložen.

V skladu z določbami iz člena 4(1)(f) Uredbe (EGS) št. 2408/92 se izbira med predloženimi ponudbami opravi ob upoštevanju primernosti prevoza in predvsem cen in pogojev, ki se lahko ponudijo uporabnikom, ter višine zahtevanega nadomestila.

10.   Bistvene dodatne informacije: 

10-1.   Finančno nadomestilo: Predložene ponudbe, ki bodo sprejete, bodo morale jasno vsebovati najvišji znesek zahtevanega nadomestila za opravljanje prevozov za vsako letalsko progo posebej za obdobje treh let od 1. januarja 2007 in letni obračun. Točen znesek dodeljenega nadomestila se bo določil vsako leto naknadno glede na dejanske odhodke in prihodke, ki izhajajo iz storitve, v mejah zneska, določenega v ponudbi. To zgornjo mejo se bo lahko revidiralo le v primeru nepredvidljive spremembe operativnih pogojev.

Letna plačila se izvršijo v obliki predplačil in poravnalnega zneska. Plačilo poravnalnega zneska nastopi šele po odobritvi računov prevoznika za zadevno letalsko progo in preveritvi izvajanja storitve v skladu s pogoji, določenimi v točki 10-2 v nadaljnjem besedilu.

V primeru razveljavitve pogodbe pred njenim običajnim iztekom se v najkrajšem možnem času izvršijo določbe iz točke 10-2, da se omogoči plačilo dolgovanega preostanka finančnega nadomestila prevozniku, s tem da se zgornja meja iz prvega pododstavka v tem primeru zniža sorazmerno z dejanskim trajanjem izvajanja zračnega prevoza.

10-2.   Preverjanje izvajanja storitve in računov prevoznika: Izvajane storitve in izračun obratovalnih stroškov prevoznika za zadevne letalske proge se bodo v dogovoru s prevoznikom preverili vsaj enkrat letno.

10-3.   Spreminjanje in odpoved pogodbe: Če prevoznik meni, da nepredvidljiva sprememba operativnih pogojev opravičuje revizijo najvišjega zneska finančnega nadomestila, lahko predloži utemeljeno zahtevo drugim pogodbenicam, ki imajo na voljo dva meseca, da o tem izrazijo svoje mnenje. Pogodba se tako lahko ustrezno spremeni z dodatnim sporazumom.

Pogodbeni stranki lahko pogodbo pred običajnim iztekom njene veljavnosti prekineta le s šestmesečnim odpovednim rokom. V primeru resnih kršitev pogodbenih obveznosti se šteje, da je prevoznik pogodbo prekinil brez odpovednega roka, če v roku enega meseca po opominu ne nadaljuje z izvajanjem storitve v skladu z navedenimi obveznostmi.

10-4.   Kazni in drugi odbitki, določeni s pogodbo: Če prevoznik ne spoštuje odpovednega roka iz točke 10-3, se mu bodisi naloži upravna denarna kazen na podlagi člena R.330-20 zakonika o civilnem letalstvu, bodisi kazen, ki se izračuna glede na število mesecev dejanske nedejavnosti in realnega primanjkljaja na letalski progi v zadevnem letu, in ki ne presega zgornje meje finančnega nadomestila iz točke 10-1.

V primeru manjših kršitev obveznosti javnih služb se najvišje možno finančno nadomestilo iz točke 10-1 zmanjša, ne da bi to vplivalo na izvajanje določb člena R.330-20 zakonika o civilnem letalstvu.

To zmanjšanje po potrebi upošteva število odpovedanih letov iz razlogov, neposredno povezanih s prevoznikom, število opravljenih letov z manjšo zmogljivostjo od zahtevane, število opravljenih letov ob nespoštovanju obveznosti javnih služb glede vmesnega pristanka ali veljavnih tarif.

11.   Predložitev ponudb: Ponudba mora biti napisana v francoskem jeziku. Po potrebi morajo ponudniki dokumente, ki so jih javni organi izdali v enem od uradnih jezikov Evropske unije, prevesti v francoski jezik.

Ponudniki lahko francoski različici prav tako priložijo neverodostojno različico v enem od drugih uradnih jezikov Evropske unije.

Ponudbe, katerih vsebina je določena s posebnim pravilnikom javnega razpisa, morajo prispeti najkasneje do 30. junija 2006 do 12. ure po lokalnem času (univerzalni čas – 3 ure) s priporočeno pošto s povratnico, pri čemer velja datum na potrdilu, ali morajo biti predložene osebno s prejetjem potrdila o prejemu na naslov:

Région GUYANE Cité administrative régionale Direction du Développement, de l'Économie et de l'Aménagement Service de l'Aménagement et du Développement du Territoire Route de Montabo, Rond-point de Suzini, BP 7025, F-97307 Cayenne Cedex.

12.   Nadaljnji postopek: Regija Gvajana bo najpozneje do 13. julija 2006 izbranim ponudnikom poslala razpisno dokumentacijo, ki bo vsebovala zlasti pravilnik, specifikacijo in osnutek pogodbe.

Izbrani ponudniki bodo morali svojo ponudbo predložiti najpozneje do 16. avgusta 2006 do 12. ure po lokalnem času (univerzalni čas – 3 ure).

Ponudba bo ponudnika zavezovala 280 dni od njene predložitve.

13.   Veljavnost javnega razpisa: Ta javni razpis je v skladu s členom 4(1)(d) Uredbe (EGS) št. 2408/92 veljaven le, če noben prevoznik Skupnosti do 1. decembra 2006 ne ponudi programa za opravljanje prevozov na zadevni progi od 1. januarja 2007 v skladu z naloženimi obveznostmi javnih služb brez prejemanja finančnega nadomestila.

14.   Pridobivanje dodatnih informacij: Ponudniki lahko za dodatne informacije, ki bi jih potrebovali, in sicer izključno z dopisom ali po telefaksu zaprosijo odgovorno osebo za prostorsko načrtovanje in razvoj ozemlja regije Gvajana na naslov, naveden v točki 2 zgoraj.

----